**Важно**

Кандидатите (български или чуждестранни граждани) за обучение в образователно-квалификационна степен „магистър“ след завършена образователно-квалификационна степен „бакалавър“ за учебната 2016/2017 г., завършили висшето си образование в чуждестранни висши училища,  с цел изпълнение на процедурата по признаване на придобита степен на висше образование, депозират следните документи:

1. Заявление (по образец);
2. Оригинал и копие на дипломата за висше образование или на друг аналогичен документ, издаден от образователна институция;
3. Оригинал и копие на приложението към дипломата, както и оригинал и копие на европейско дипломно приложение;
4. Копие на документ за самоличност и документ, удостоверяващ промяната в имената на заявителя, ако е налице такава;
5. Документ за внесена административна такса.

Документите по т. 2 и 3, с изключение на европейското дипломно приложение, се легализират, превеждат и заверяват в съответствие с разпоредбите на международните договори на Република България с държавата, в която са издадени, а при липса на такива разпоредби – по общия ред за легализациите, преводите и заверките на документи и други книжа. Документът, удостоверяващ промяната в имената на заявителя, представен на чужд език, трябва да бъде придружен с превод на български език.

В срок **до 27.06.2016 година (за записване от зимен семестър) или до 01.10.2016 година (за записване от летен семестър)** документите се подават в Университета за национално и световно стопанство, както следва:

- Български граждани  - в отдел „Студенти-магистър“ или в Център за прием на документи

- Граждани на страни извън и от Европейския съюз и Европейското икономическо пространство – в сектор „Чуждестранни студенти и европриложения към дипломите“.

В едномесечен срок след депозиране на документите УНСС ги подготвя и изпраща в Националния център за информация и документация за установяване на статута на образователните институции, издали дипломите за завършено висше образование и за установяване на тяхната автентичност.

След получаване на отговор от Националния център за информация и документация депозираните документи, отговарящи на изискванията се разглеждат от комисията за признаване на придобито висше образование и завършени периоди на обучение в чуждестранни висши училища на УНСС.

Комисията излиза със становище и го внася в Академичния съвет на УНСС, който взима решение за признаване на степен на висше образование с цел продължаване на обучението в УНСС.

**Административни такси за подаване на документи:**

|  |
| --- |
|  |

|  |  |  |  |
| --- | --- | --- | --- |
| **N по ред** | **Наименование** | **Сума (лева)** | **За бърза услуга\*** |
| 1 | 2 | 3 | 4 |
| 1. | За признаване на завършени периоди за обучение в чуждестранни висши училища | 100,00 | 150,00 |
| 2. | За признаване на степен на завършено висше образование в чуждестранни висши училища | 180,00 | 270,00 |
| 3. | За признаване на ОНС „доктор“ в чуждестранни висши училища | 200,00 | 300,00 |

\* За  бърза услуга при извършване на проверката административната такса е с 50% по-висока от посочената в колона 3.

**IBAN сметка на УНСС ВG03ВNBG 9661 3100 1746 01**

Банка: **БНБ, BIC:BNBG BGSD**

Титуляр: **УНСС**